“Taxtlar o‘yini” seriali “Emmi” mukofoti bosh sovrinini qo‘lga kiritdi

“Taxtlar o‘yini” (Game of Thrones) seriali AQShda eng yaxshi televizion ishlar uchun taqdim etiluvchi “Emmi” mukofotining bosh sovrinini qo‘lga kiritdi. Bu haqda “TASS” xabar bermoqda .

Nufuzli haykalchalarni topshirishning 68-tantanali marosimi Los-Anjelesdagi Microsoft teatrida bo‘lib o‘tdi.
“Taxtlar o‘yini” “Eng yaxshi dramatik serial” yo‘nalishi bo‘yicha mukofotni qo‘lga kiritdi. “Vitse-prezident” (Veep) seriali esa ikkinchi yil ketma-ket “Eng yaxshi komediya seriali” yo‘nalishi bo‘yicha g‘olib bo‘ldi.
“Dramatik serialdagi eng yaxshi aktyor” yo‘nalishida “Janob Robot” (Mr. Robot)dagi ishi uchun Rami Malek,  “Dramatik serialdagi eng yaxshi aktrisa” yo‘nalishida esa Tatyana Maslani (“Qora farzand”, Orphan Black) g‘olib deb topildi.
“Eng yaxshi mini-serial” yo‘nalishi bo‘yicha mukofotni “Amerika jinoyatchilik tarixi” (The People V.O.J. Simpson: American Crime Story) qo‘lga kiritdi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.